4 เดือนแรกเบี้ยใหม่โต16%
4เดือนเบี้ยประกันชีวิตลูกค้ารายใหม่เพิ่มขึ้น 16%&nbsp;&nbsp;
4 มิ.ย. 2553

4เดือนเบี้ยประกันชีวิตลูกค้ารายใหม่เพิ่มขึ้น 16%   
แหล่งข่าวจาก สมาคมประกันชีวิตไทย เปิดเผยว่า 4 เดือนแรกธุรกิจประกันชีวิตทั้งระบบมีเบี้ยปีแรก หรือ เบี้ยลูกค้ารายใหม่ 1.64 หมื่นล้านบาท เพิ่มขึ้น 16% เมื่อเทียบกับงวดเดียวกันของปี 2552 เบี้ยปีต่อไป หรือ เบี้ยต่ออายุมีจำนวน 5.44 หมื่นล้านบาท เพิ่มขึ้น 19.84% เมื่อเทียบกับงวดเดียวกันของปีก่อน อัตราการต่ออายุสูงขึ้นจาก 87% เป็น 91% เบี้ยชำระครั้งเดียวหรือซิงเกิลพรีเมี่ยม 1,253.9 ล้านบาท ลดลง 64% รวมเบี้ยรับทุกประเภท 7.21 หมื่นล้านบาท เพิ่มขึ้น 14%
สำหรับ บริษัทที่มีเบี้ยเบี้ยใหม่สูงสุด 5 อันดับแรก ประกอบด้วย บริษัทอเมริกันอินเตอร์แนชชั่นแนลแอสชัวรันส์(เอไอเอ) สาขาประเทศไทย 4,364.4 เพิ่มขึ้น 17% อันดับ 2 บริษัทกรุงเทพประกันชีวิต 2,589.6 ล้านบาท เพิ่ม 3% อันดับ 3 บริษัทเมืองไทยประกันชีวิต 2,386.5 ล้านบาท เพิ่มขึ้น 23% อันดับ 4 บริษัทไทยพาณิชย์นิวยอรค์ไลฟ์ 2,093.1 ล้านบาท เพิ่มขึ้น 2% อันดับ 5 บริษัทไทยประกันชีวิต 1,990.4 เพิ่มขึ้น 20%